Folketing
2002-11-15

Nu bliver det kaldt at sleske, når man vil gøre en ekstra indsats. Jeg vil bare hjælpe hr. Anders Samuelsen en lille smule, for man behøver overhovedet ikke at indføre en § 11, for man har allerede den, der hedder: Du skal ikke tro, du er noget. Man skal bare tilføje: Bare fordi du gør en ekstra indsats, så er det sådan set klaret. Det Radikale Venstre vil, hvis de fandt penge, fjerne nogle skatter. Så har jeg hørt, at efter Det Konservative Folkeparti er kommet med et oplæg om at ville fjerne mellemskatten, kom Det Radikale Venstre også med et oplæg. Det så godt nok lidt anderledes ud, men havde også det sigte at fjerne mellemskatten. Så vil jeg bare spørge hr. Anders Samuelsen, hvorfor man ikke fjernede mellemskatten, da man rent faktisk var i regering og en del af et flertal. Var det, fordi man egentlig ikke rigtig mente det, dengang man var i regering, eller var det bare, fordi man ikke rigtig fandt pengene til det?